**Zmluva o uskutočnenie prác**

 **Objednávateľ** Mesto Nitra

 Štefánikova trieda 60, 950 06 Nitra

 Zastúpené Marek Hattas, primátor mesta

 Bankové spojenie Slovenská sporiteľňa, a.s.

 IBAN SK0409000000005028001139

 IČO 00 308 307

 IČ DPH SK202 110 2853

 **Zhotoviteľ**

 Zastúpený

 Bankové spojenie

 IBAN

 IČO

 DIČ

 IČ DPH

1. **Predmet zmluvy**

Predmetom tejto zmluvy je zhotovenie prác (diela): **„Oprava križovatky ulíc Hlboká a Cabajská – stavebná úprava časti chodníka (rozšírenie)“** podľa cenovej ponuky zhotoviteľa zo dňa .................... predloženej v procese zadávania zákazky v súlade s § 58 – 61 zákona č. 343/2015 Z. z. o verejnom obstarávaní a o zmene a doplnení niektorých zákonov, ktorá presnejšie určuje charakteristiku prác a dodávok. Cenová ponuka je prílohou tejto zmluvy. Zmluvou sa zhotoviteľ zaväzuje vyhotoviť dielo vo vlastnom mene a na vlastnú zodpovednosť, na vlastné náklady a objednávateľ sa zaväzuje vykonané bezvadné dielo prevziať a zaplatiť cenu za vykonanie diela uvedenú v čl. III tejto zmluvy. Pre odovzdanie a prevzatie platia podmienky dohodnuté v tejto zmluve.

1. **Lehoty realizácie**

**termín zahájenia:** do 5 dní od nadobudnutia účinnosti zmluvy

**termín ukončenia:** do 30.12.2021

1. **Cena diela**
2. Cena za zhotovenie predmetu zmluvy v rozsahu podľa čl. I tejto zmluvy je stanovená dohodou zmluvných strán v zmysle zákona č. 18/1996 Z.z. o cenách a vyhláškou č. 87/1996 Z.z. a je doložená zhotoviteľom položkovitým ocenením uvedeným v cenovej ponuke.
3. Cena za zhotovenie celého diela podľa článku I. činí :

 cena celkom za celý predmet zákazky bez DPH....................................................................................€

 Sadzba DPH............................................................................................................................................€

 cena celkom za celý predmet zákazky s DPH ........................................................................................€

 slovom: ................................................. € a ............................ centov

1. Cena obsahuje všetky náklady a zisk zhotoviteľa, nevyhnutné k riadnemu a včasnému zrealizovaniu diela. Rovnako tak cena obsahuje aj predpokladané náklady vzniknuté vývojom cien v národnom hospodárstve a to až do doby ukončenia diela podľa zmluvy.
2. Celková cena diela vyplýva z položkovitého rozpočtu stavby predloženého objednávateľovi zhotoviteľom v procese verejného obstarávania zákazky. Predmetný položkovitý rozpočet je pre stanovenie hodnoty jednotlivých stavebných prác a dodávaného stavebného materiálu pre zmluvné strany záväzný a slúži k preukázaniu objemu vykonaných prác a kvalitatívneho obsahu prác.
3. **Platobné podmienky**
	* 1. Podkladom pre úhradu ceny predmetu zmluvy bude faktúra vystavená zhotoviteľom v troch rovnopisoch na základe preberacieho protokolu potvrdeného obidvomi zmluvnými stranami po
		2. odovzdaní predmetu zmluvy podľa čl. I. Objednávateľ je povinný uhradiť cenu uvedenú čl. III. písm. b) v lehote splatnosti 14 dní odo dňa doručenia faktúry vystavenej zhotoviteľom.
		3. Plnenie bude finančne kryté z rozpočtu mesta Nitry
		4. Faktúra musí obsahovať náležitosti v zmysle ustanovení § 3a ods. 1 zákona č. 513/1991 Zb. Obchodného zákonníka v znení neskorších predpisov a bude predkladaná v dvoch vyhotoveniach. Ak faktúra nebude úplná alebo bude obsahovať nesprávne údaje vrátane príloh k faktúre, bude takáto faktúra Zhotoviteľovi vrátená na opravu alebo doplnenie. Nová lehota splatnosti začne plynúť odo dňa doručenia opravenej alebo doplnenej faktúry. Zhotoviteľom predložená faktúra na úhradu musí ďalej obsahovať náležitosti predpísané v zmysle zákona č. 222/2004 Z. z. o DPH v znení neskorších predpisov a doložku o zákonnej povinnosti prenesenia daňovej povinnosti.

Pre postup zmluvných strán pri uplatnení platobných podmienok a úhrade ceny plnenia alebo jej časti podľa tejto zmluvy sa uplatňuje prenos daňovej povinnosti zo zhotoviteľa (poskytovateľa zdaniteľného plnenia) na objednávateľa (príjemcu zdaniteľného plnenia) v zmysle § 69 ods.12 písm.j)zákona č. 222/2004 Z.z. o dani z pridanej hodnoty v platnom znení.

Zhotoviteľ je povinný vystaviť faktúru podľa tejto zmluvy na sumu bez DPH s doložkou: „Uplatňuje sa prenesenie daňovej povinnosti na objednávateľa v zmysle § 69 ods.12 písm.j)zákona č. 222/2004 Z.z. o dani z pridanej hodnoty v platnom znení.

1. **Vykonávanie diela**
2. Zhotoviteľ je povinný vyhotoviť dielo včas a riadne.
3. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy (Stavebný zákon č. 50/76 Zb. v znení neskorších zmien a doplnkov), technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených zamestnancov zmluvných strán a rozhodnutiami a vyjadreniami dotknutých orgánov štátnej správy.
4. Počas doby realizácie diela je zhotoviteľ zodpovedný za všetky škody, ktoré sa na zhotovovanej veci vyskytnú okrem nasledovných rizík:
	* okolnosti vylučujúce zodpovednosť z titulu vyššej moci
	* škôd spôsobených chybným návrhom (zadaním, stavebno-technickou dokumentáciou a pod.), za ktoré zhotoviteľ nezodpovedá
	* účinky prírodných síl, ktoré sa nedali predvídať a neboli preto proti nim zhotoviteľom vykonané zodpovedajúce opatrenia.
5. Zhotoviteľ zodpovedá za uplatnené sankcie orgánov a organizácií súvisiace s výstavbou predmetu zmluvy.
6. Zhotoviteľ vyprace stavenisko do 3 dní po riadnom ukončení a odovzdaní diela.
7. Zhotoviteľ vyhlasuje, že miesto realizácie diela je mu známe na základe tvaromiestnej obhliadky, pri ktorej nezistil žiadne zjavné prekážky brániace alebo sťažujúce realizáciu diela v dohodnutom termíne.
8. Zhotoviteľ sa zaväzuje udržiavať na pracoviskách poriadok a čistotu, odstrániť na svoje náklady všetky nečistoty a odpady vzniknuté v súvislosti s výkonom prác a dodržiavať bezpečnosť a ochranu zdravia pri práci.
9. **Prerušenie a zastavenie prác**
	* 1. Zhotoviteľ je oprávnený prerušiť práce v týchto prípadoch:
	* pokračovanie v prácach by spôsobilo v ďalšom období škodu, alebo by bola ohrozená bezpečnosť pri práci.
	* v prípade uvedenom v § 551 odst.1/pri platnosti odst. 3/ Obchod. zákonníka
		1. Objednávateľ je oprávnený zastaviť stavebné práce v týchto prípadoch:
	* pokračovanie v prácach by spôsobilo v ďalšom období škodu, alebo by bola ohrozená bezpečnosť pri práci.
	* obe zmluvné strany môžu žiadať o prerušenie a zastavenie prác, aj z iných dôvodov ako sú uvedené vyššie, avšak v plnom rozsahu zodpovedajú za škody týmto spôsobené.
	* pri zastavení alebo prerušení prác je zhotoviteľ povinný urobiť také úpravy alebo opatrenia, ktoré dovedú dielo do stavu minimalizujúceho škody na ňom spôsobené. Náklady v plnom rozsahu na tieto úpravy nesie strana, z ktorej viny boli práce zastavené alebo prerušené.
10. **Záručná doba**

Záručná doba je 36 mesiacov a začína plynúť dňom nasledujúcim po dni prevzatia diela.

1. **Odstúpenie od zmluvy**

Pre odstúpenie od zmluvy platia § 345-351 Obchodného zákonníka č.513/91 Zb. v znení neskorších zmien a doplnkov.

1. **Náhrada škôd a nákladov**

Pri uplatnení úhrady škôd a nákladov sa zmluvné strany budú riadiť ustanoveniami §-ov 373-386 Obch. zákonníka č. 513/91 Zb. v znení neskorších zmien a doplnkov.

1. **Riešenie sporov**

Zmluvné strany sa zaväzujú riešiť spory vyplývajúce z tejto zmluvy obligátne formou zmieru prostredníctvom štatutárnych zástupcov zmluvných strán. V prípade, že spor nevyrieši zmierom, je oprávnená hociktorá zo zmluvných strán požiadať o rozhodnutie sporu príslušný obchodný súd.

1. **Zmluvné pokuty**

Zhotoviteľ je povinný zaplatiť objednávateľovi zmluvnú pokutu za omeškanie so splnením:

1. za neukončenie diela podľa čl. I riadne a včas v zmluvne dohodnutom termíne vo výške 0,05% z ceny Diela bez DPH denne za každý začatý deň omeškania do 14 dňa omeškania a vo výške 0,2% z ceny Diela bez DPH denne za každý začatý deň omeškania počnúc 15.dňom omeškania. V prípade omeškania Zhotoviteľa o viac ako 15 dní vzniká právo Objednávateľa od Zmluvy odstúpiť
2. za omeškanie s odstránením vád a nedorobkov zistených pri preberacom konaní vo výške 0,05% z cena diela bez DPH za každý deň omeškania
3. vypratania staveniska vo výške 0,05% z cena diela bez DPH za každý deň omeškania.

Objednávateľ je povinný zaplatiť zhotoviteľovi úrok z omeškania za nezaplatenie faktúry v zmluvnom termíne vo výške 0,02% z dlžnej sumy za každý začatý deň omeškania, ktorá sa od 15. dňa omeškania vrátane zvyšuje na 0,1% z dlžnej sumy za každý začatý deň omeškania.

1. **Osobitné ustanovenia**
	* 1. Zmluvné strany týmto berú na vedomie, že sú povinné zachovávať mlčanlivosť o všetkých a akýchkoľvek dôverných informáciách druhej zmluvnej strany, ktoré táto zmluvná strana považuje a označí za dôverné a/alebo obchodné tajomstvo, a to v zmysle ustanovenia § 17 a súv. Obchodného zákonníka a/alebo § 22 ods. 2 zákona č. 343/2015 Z. z., alebo ktoré sa stanú zmluvným stranám známe pri plnení predmetu tejto zmluvy
		2. Povinnosť mlčanlivosti ostáva platná a účinná aj po zániku tejto zmluvy. Objednávateľ a zhotoviteľ sa zaväzujú, že obchodné a technické informácie, ktoré mu boli zverené zmluvným partnerom a boli označené za dôverné a/alebo obchodné tajomstvo, nesprístupní tretím osobám bez jeho písomného súhlasu, alebo tieto informácie nepoužije pre iné účely, než pre plnenie podmienok tejto Zmluvy.
2. **Záverečné ustanovenia**
3. Táto zmluva je vyhotovená v 4 exemplároch, z toho 1 pre zhotoviteľa a 3 pre objednávateľa.
4. Zmluva nadobúda platnosť dňom podpisu zmluvy oboma zmluvnými stranami a účinnosť dňom nasledujúcim pod dni zverejnenia na webovom sídle objednávateľa.
5. Ostatné vzťahy touto zmluvou neupravené sa budú riadiť podľa Obchodného zákonníka č. 513/91 Zb. v znení neskorších zmien a doplnkov.
6. Zmluva bola účastníkmi prečítaná a na znak toho, že obsahuje ich skutočnú slobodnú a vážnu vôľu aj vlastnoručne podpísaná.

V  , dňa V Nitra dňa

........................................................ .......................................................

 zhotoviteľ objednávateľ

 Marek Hattas

 primátor mesta Nitra

 ........................................................

 zhotoviteľ